**Ministru kabineta noteikumu projekta “Grozījumi Ministru kabineta 2015. gada 20. oktobra noteikumos Nr. 600 “Darbības programmas “Izaugsme un nodarbinātība” 9.3.1. specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.2. pasākuma “Infrastruktūras attīstība funkcionēšanas novērtēšanas sistēmas izveidei” īstenošanas noteikumi”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts[[1]](#footnote-1) izstrādāts, lai precizētu 9.3.1.2. pasākuma[[2]](#footnote-2) atbalstāmās darbības īstenošanas nosacījumu, proti, paredzot, ka funkcionēšanas novērtēšanas sistēmas (laboratorijas) aprīkojuma, t.i. funkcionēšanas novērtēšanas instrumentu iegāde ietver arī to tulkoto un Latvijā adaptēto versiju validāciju, tādējādi pārliecinoties, ka tiek saglabāta tulkotās un adaptētās instrumenta versijas atbilstība instrumenta izstrādātāja (īpašnieka) sākotnēji formulētajām prasībām to izmantošanai. Ņemot vērā instrumentu validācijai nepieciešamo laika periodu, noteikumu projekts paredz, ka 9.3.1.2. pasākuma projekta īstenošanas termiņš tiek pagarināts līdz 2023. gada 31. decembrim.Noteikumu projekts stāsies spēkā indikatīvi 2021. gada 3. ceturksnī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts saskaņā ar 2014. gada 3. jūlija Eiropas Savienības (turpmāk – ES) struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz:1. **precizēt 9.3.1.2. pasākuma atbalstāmās darbības īstenošanas nosacījumus** *(noteikumu projekta 1. punkts).*

Šobrīd MK noteikumu Nr. 600[[3]](#footnote-3) 14.2. apakšpunkts nosaka, ka 9.3.1.2. pasākuma ietvaros, tostarp ir atbalstāma funkcionēšanas novērtēšanas sistēmas (laboratorijas) aprīkojuma, t.i. funkcionēšanas novērtēšanas instrumentu iegāde. Savukārt MK noteikumu Nr. 600 30.3. apakšpunkts paredz, ka funkcionēšanas novērtēšanas instrumentu iegāde ietver to lietošanas rokasgrāmatu tulkošanu latviešu valodā, kā arī adaptāciju Latvijā.Funkcionēšanas novērtēšanas instrumentu iegāde 9.3.1.2. pasākuma ietvaros tiek veikta saskaņā ar Rīgas Stradiņa universitātes (turpmāk – RSU) veiktajā izpētē[[4]](#footnote-4) ietvertajiem funkcionēšanas novērtēšanas sistēmas ieviešanai un 9.1.4.2. pasākuma ietvaros funkcionēšanas novērtēšanas sistēmas izmēģinājumprojekta īstenošanai nepieciešamajiem funkcionēšanas novērtēšanas aprīkojuma, t.sk. instrumentu un ierīču iegādes sarakstiem. Šos instrumentu sarakstus ir apstiprinājusi 9.3.1.2. pasākuma un 9.1.4.2. pasākuma[[5]](#footnote-5) uzraudzības padome[[6]](#footnote-6), kuras sastāvā darbojas Labklājības ministrijas (turpmāk – LM), Veselības ministrijas, Izglītības un zinātnes ministrijas, Veselības un darbspēju ekspertīzes ārstu valsts komisijas, Sociālās integrācijas valsts aģentūras un nevalstisko organizāciju pārstāvji.Ņemot vērā, ka 9.3.1.2. pasākuma ietvaros tiek veidota infrastruktūra jaunai funkcionēšanas novērtēšanas sistēmai, vairāki no RSU ieteiktajiem funkcionēšanas novērtēšanas instrumentiem Latvijā līdzšinēji nav izmantoti un ir jāiepērk no ārvalstīm. Lai iegūtu detālu informāciju par plānoto funkcionēšanas novērtēšanas instrumentu iegādes nosacījumiem, VSIA “NRC Vaivari” kā 9.3.1.2. pasākuma finansējuma saņēmējs, atbilstoši Publisko iepirkumu likumam, veica ekspertu pakalpojumu iepirkumu[[7]](#footnote-7), tā rezultātā kā pakalpojumu sniedzēju piesaistot Latvijas fizioterapeitu asociāciju. Saskaņā ar funkcionēšanas novērtēšanas sistēmas izveides procesā iesaistīto pakalpojumu sniedzēju (t.i. RSU un Latvijas Fizioterapeitu asociācijas) pausto viedokli[[8]](#footnote-8), atsevišķu funkcionēšanas novērtēšanas instrumentu (piemēram, Multiplās sklerozes spasticitātes skala 88, Autisma diagnostiskā novērtējuma anketa 2. redakcija, 2. versija, Bostonas afāzijas diagnostikas tests. u.tml.) izmantošanai instrumentu izstrādātāji un autortiesību turētāji ir izvirzījuši priekšnosacījumu, proti, šie instrumenti pirms to izmantošanas ir jāvalidē, validāciju nodrošinot pēc labākajiem zinātniskajiem standartiem, t.i. piesaistot korektu daudzumu dalībnieku un veicot atbilstošu matemātisko datu analīzi, attiecīgi iesakot instrumentu validācijas procesā balstīties uz Starptautiskajām testēšanas komisijas (International Test Commission)[[9]](#footnote-9) vadlīnijām un Pētījumu validēšanas kvalitātes novērtēšanas rīka (Quality appraisal tool for validity studies) nosacījumiem. Ņemot vērā minēto, iegādāto funkcionēšanas novērtēšanas instrumentu validācija ir būtiska kvalitatīvai un profesionālai instrumentu integrēšanai funkcionēšanas novērtēšanas sistēmā. Jāatzīmē, ka funkcionēšanas novērtēšanas instrumentu tulkošanas, pielāgošanas un validācijas procesa nodrošināšana kopumā var aizņemt līdz 24 mēnešiem (validācijas termiņš katram instrumentam var atšķirties, atkarībā no piesaistāmo dalībnieku skaita un instrumenta izmantošanas sarežģītības pakāpes).Ņemot vērā minēto un, lai nodrošinātu atsevišķu funkcionēšanas novērtēšanas instrumentu izmantošanu atbilstoši instrumenta izstrādātāja (īpašnieka) sākotnēji formulētajām prasībām, 9.3.1.2. pasākums tiek papildināts ar nosacījumu, ka pasākuma ietvaros iegādātajiem funkcionēšanas novērtēšanas instrumentiem tiek paredzēta arī to validācija. Instrumentu validācija nodrošinās pilnvērtīgu un maksimāli efektīvu 9.3.1.2. pasākuma mērķa grupas personu funkcionālo traucējumu novērtēšanu, tādējādi sekmējot atbilstošākā tehniskā palīglīdzekļa piešķiršanu mērķa grupas personām funkcionēšanas traucējumu mazināšanai, vienlaikus sekmējot viņu neatkarīgas dzīves un integrācijas sabiedrībā iespējas.1. **pagarināt 9.3.1.2. pasākuma projekta īstenošanas termiņu** *(noteikumu projekta 3. punkts).*

Ņemot vērā to, ka atsevišķu funkcionēšanas novērtēšanas instrumentu validācijai nepieciešamais laika periods pārsniedz šī brīža 9.3.1.2. pasākuma projekta īstenošanas termiņu, nepieciešamas to pagarināt līdz 2023. gada 31. decembrim.Jāatzīmē, ka atsevišķu funkcionēšanas novērtēšanas instrumentu validācijas izmaksas sastāda indikatīvi 140 000 *euro*. Savukārt projekta esošā vadības personāla noslodze tiks pielāgota projekta īstenošanas laika grafikam. Darbībās, kas saistītas ar funkcionēšanas novērtēšanas instrumentu validācijas procesa uzraudzību atbilstoši instrumentu autoru norādītajam, tostarp iepirkuma rezultātā piesaistītā pakalpojuma sniedzēja apkopoto validācijas veikšanas rezultātu atbilstības pārbaudē, tiks iesaistīts esošais projekta vadības personāls. Attiecīgi 9.3.1.2. pasākuma projekta vadības personāla izmaksas 2023. gadam sastāda indikatīvi 44 866 *euro* (t.sk. netiešās izmaksas 5 852 *euro*). Visas minētās izmaksas 184 866 *euro* apmērā tiks segtas 9.3.1.2. pasākumam esošā pieejamā finansējuma ietvaros, t.i. novirzot ietaupījumu projekta darbībā Nr.2 “Funkcionēšanas novērtēšanas sistēmas (laboratorijas) aprīkojuma iegāde”, kas radies, jo atsevišķu līdzšinēji iegādāto funkcionēšanas novērtēšanas ierīču un instrumentu iegādes izmaksas ir mazākas nekā sākotnēji plānots. Papildus minētajām izmaksām uz 2023. gadu tiek pārplānota arī daļa no funkcionēšanas novērtēšanas laboratorijas aprīkojuma iegādes izmaksām (t.i. 349 405 *euro* apmērā), jo minētās iegādes plānots veikt 9.1.4.2. pasākuma ietvaros īstenotā funkcionēšanas novērtēšanas sistēmas ieviešanas izmēģinājumprojekta beigu fāzē, kad būs objektīvāk novērtējams funkcionēšanas novērtēšanas laboratorijas darbības nodrošināšanai papildus nepieciešamā aprīkojuma apmērs.1. **veikt citus tehniskus un redakcionālus precizējumus** *(noteikumu projekta 2. punkts)*

Redakcionāli tiek precizēts MK noteikumu Nr. 600 33.2. apakšpunkts, paredzot, ka finansējuma saņēmējs piesaista būvdarbu veicējus, piegādātājus un pakalpojuma sniedzējus atbilstoši normatīvajiem aktiem publisko iepirkumu jomā, īstenojot atklātu, pārredzamu, nediskriminējošu un konkurenci nodrošinošu konkursa procedūru. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija. |
| 4. | Cita informācija | Noteikumu projektam nav negatīvas ietekmes uz 9.3.1.2. pasākuma uzraudzības rādītāju un mērķa sasniegšanu un noslēgto vienošanos par 9.3.1.2. pasākuma projekta īstenošanu, un grozījumi projektā nav uzskatāmi par būtiskiem Regulas Nr. 1303/2013 71. panta izpratnē. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas ar funkcionēšanas traucējumiem, tai skaitā personas ar invaliditāti un personas ar prognozējamu invaliditāti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmē tautsaimniecību un sabiedrības mērķgrupas, kā arī nesniedz ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem. Noteikumu projekts nerada ietekmi uz konkurenci, vidi un nevalstiskajām organizācijām. Noteikumu projekts rada pozitīvu ietekmi uz 9.3.1.2. pasākuma mērķa grupas personu funkcionēšanas ierobežojumu mazināšanu, jo atsevišķu funkcionēšanas novērtēšanas instrumentu validācija ļaus efektīvāk izmantot attiecīgo funkcionēšanas novērtēšanas instrumentu, novērtējot personas funkcionēšanas traucējumus un attiecīgi piemeklēt personai atbilstošāko tehnisko palīglīdzekli, tādējādi mazinot personas funkcionēšanas ierobežojumus un sekmējot neatkarīgas dzīves un integrācijas izglītībā, nodarbinātībā un sabiedrībā iespējas.Sabiedrības grupām un institūcijām noteikumu projekti nemaina tiesības un pienākumus, kā arī veicamās darbības.Ņemot vērā, ka noteikumu projekts paredz, ka 9.3.1.2. pasākuma projekta īstenošanas termiņš tiek pagarināts par vienu gadu, tas rada ietekmi uz 9.3.1.2. pasākuma finansējuma saņēmēju – NRC "Vaivari", t.i., pēc noteikumu projekta spēkā stāšanās, finansējuma saņēmējs sagatavos un iesniegs sadarbības iestādē projekta grozījumus (t.sk. Finansēšanas plānā), atbilstoši aktuālajai MK noteikumu Nr. 600 redakcijai.Lai nodrošinātu 9.3.1.2. pasākuma īstenošanu tiešā sinerģijā ar 9.1.4.2. pasākumu, noteikumu projektam pievienots MK protokollēmuma projekts, ar kuru tiek lūgts atbalstīt izņēmuma gadījuma piemērošanu un atļaut Centrālajai finanšu un līgumu aģentūrai (turpmāk – CFLA) pagarināt 9.1.4.2. pasākuma projekta[[10]](#footnote-10) īstenošanas termiņu līdz 2023. gada 31. decembrim. Grozījumi 9.1.4.2. pasākuma projektā nav uzskatāmi par būtiskiem Regulas Nr. 1303/2013 71. panta izpratnē. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 1 284 215 | -310 811 | 370 384 | -143 318 | 0 | 454 129 | 0 |
| 2. Budžeta izdevumi | 1 510 841  | -365 660 | 435 746 | -168 611 | 0 | 534 271 | 0 |
| 3. Finansiālā ietekme | -226 626 | 54 849 | -65 362 | 25 293 | 0 | -80 142 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | -226 626 | 54 849 | -65 362 | 25 293 | 0 | -80 142 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar MK noteikumiem Nr. 600 9.3.1.2. pasākuma projekta pieejamais kopējais attiecināmais finansējums sastāda 2 486 091 *euro,* t.sk. ERAF finansējums – 2 113 177 *euro* un valsts budžeta finansējums – 372 914 *euro*, kas saskan ar finansējuma saņēmēja – NRC “Vaivari” projekta iesniegumā par 9.3.1.2. pasākuma projekta[[11]](#footnote-11) īstenošanu plānoto finansējumu.Noteikumu projekts paredz pagarināt 9.3.1.2. pasākuma projekta īstenošanas termiņu par vienu gadu, t.i., līdz 31.12.2023. (pašreizējā redakcijā – 31.12.2022.). Projekta īstenošanas termiņa pagarināšanai papildu finansējums nav nepieciešams, pagarinājuma periodā projekta īstenošana tiks nodrošināta esošā projekta finansējuma ietvaros. Līdz ar to, 9.3.1.2. pasākuma projektam pieejamais maksimālais finansējums paliek līdzšinējā apmērā.Budžeta ieņēmumi ir finansējuma ERAF daļa 85% apmērā no pasākuma attiecināmām izmaksām. Budžeta izdevumi ir kopējie pasākuma ieviešanai nepieciešamie publiskā finansējuma (ERAF un valsts budžeta) līdzekļi attiecīgajā gadā.Atbilstoši aktuālajai projekta iesniegumā norādītajai informācijai 9.3.1.2. pasākuma projektā:**2016. gadā** kopējais faktiskais investētais finansējums 8 595 *euro*, t.sk. ERAF finansējums 7 306 *euro* un valsts budžeta finansējums 1 289 *euro;***2017. gadā** kopējais faktiskais investētais finansējums 799 *euro*, tai skaitā ERAF finansējums 679 *euro* un valsts budžeta finansējums 120 *euro;***2018. gadā** kopējais faktiskais investētais finansējums 0.00 *euro*, t.sk. ERAF finansējums 0.00 *euro* un valsts budžeta finansējums 0.00  *euro*. *(projekta īstenošana bija apturēta, lai nodrošinātu sinerģiju ar 9.1.4.2. pasākuma projektu);***2019. gadā** kopējais faktiskais investētais finansējums 18 439 *euro*, t.sk. ERAF finansējums 15 673 *euro* un valsts budžeta finansējums 2 766 *euro;***2020. gadā** kopējais faktiskais investētais finansējums 511 671 *euro*, t.sk. ERAF finansējums 434 920 *euro* un valsts budžeta finansējums 76 751 *euro*.**2021. gadā** kopējais finansējums 1 510 841 *euro*, t.sk. ERAF finansējums 1 284 215 *euro* un valsts budžeta finansējums 226 626 *euro;***2022. gadā** kopējais finansējums 435 746 *euro*, t.sk. ERAF finansējums 370 384 *euro* un valsts budžeta finansējums 65 362 *euro;*Pēc noteikumu projekta stāšanās spēkā 9.3.1.2. pasākuma projekta finansējums plānots indikatīvi:**2021. gadā** kopējais finansējums 1 145 181 *euro*, t.sk. ERAF finansējums 973 404 *euro* un valsts budžeta finansējums 171 777 *euro;***2022. gadā** kopējais finansējums 267 135 *euro*, t.sk. ERAF finansējums 227 066 *euro* un valsts budžeta finansējums 40 069 *euro;*Projekta termiņa pagarinājumam **2023. gadā** plānotais finansējums indikatīvi 534 271 *euro*, tai skaitā ERAF finansējums 454 129 *euro* un valsts budžeta finansējums 80 142 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts neietekmē amata vietu skaita izmaiņas.  |
| 8. Cita informācija | Finansējums 9.3.1.2. pasākuma īstenošanai plānots CFLA budžetā.Pēc noteikumu projekta apstiprināšanas nepieciešamo finansējumu 2023. gadam CFLA pieprasīs normatīvajos aktos noteiktajā kārtībā, iesniedzot Finanšu ministrijā attiecīgu priekšlikumu pamatbudžeta izdevumu 2023. gadam palielināšanai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Pēc noteikumu projekta spēkā stāšanās 9.3.1.2. pasākuma finansējuma saņēmējs – NRC “Vaivari” sagatavos un iesniegs sadarbības iestādē 9.3.1.2. pasākuma projekta grozījumus atbilstoši aktuālajai MK noteikumu Nr. 600 redakcijai. |
| 2. | Atbildīgā institūcija | Labklājības ministrija |
| 3. | Cita informācija | Nav. |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt viedokli, informācija par noteikumu projektu atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” pirms tā iesniegšanas izsludināšanai Valsts sekretāru sanāksmē (turpmāk – VSS) ievietots LM un Valsts kancelejas tīmekļa vietnēs. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot informāciju par noteikumu projektu tīmekļa vietnēs [www.lm.gov.lv](http://www.lm.gov.lv) un [www.mk.gov.lv](http://www.mk.gov.lv), un aicinot no 2021. gada 1. jūnija līdz 2021. gada 17. jūnijam sabiedrības pārstāvjus: 1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē. |
| 3. | Sabiedrības līdzdalības rezultāti | Līdz noteikumu projekta izsludināšanai VSS (tai skaitā līdz 2021. gada 17. jūnijam) un iesniegšanai Valsts kancelejā par noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | ES struktūrfondu un Kohēzijas fondu vadībā iesaistītās atbildīgās iestādes funkcijas pilda LM, sadarbības iestādes funkcijas – CFLA. Projekta finansējuma saņēmējs – NRC “Vaivari”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Labklājības ministrs Gatis Eglītis

Sāre, 67021652

Egita.Sāre@lm.gov.lv

1. Ministru kabineta noteikumu projekts “Grozījumi Ministru kabineta 2015. gada 20. oktobra noteikumos Nr. 600 “Darbības programmas “Izaugsme un nodarbinātība” 9.3.1. specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.2. pasākuma “Infrastruktūras attīstība funkcionēšanas novērtēšanas sistēmas izveidei” īstenošanas noteikumi”” (turpmāk – noteikumu projekts) [↑](#footnote-ref-1)
2. 9.3.1.2. pasākums “Infrastruktūras attīstība funkcionēšanas novērtēšanas sistēmas izveidei” (turpmāk – 9.3.1.2. pasākums) [↑](#footnote-ref-2)
3. Ministru kabineta 2015. gada 20. oktobra noteikumi Nr. 600 “Darbības programmas “Izaugsme un nodarbinātība” 9.3.1. specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.2. pasākuma “Infrastruktūras attīstība funkcionēšanas novērtēšanas sistēmas izveidei” īstenošanas noteikumi” [↑](#footnote-ref-3)
4. RSU pētījums “Situācijas izpēte par Latvijā un ārvalstīs pieejamajām funkcionēšanas novērtēšanas sistēmām, funkcionēšanas novērtēšanas sistēmas apraksta izstrāde un ieinteresēto grupu speciālistu izglītojošie pasākumi” ietvaros 2. posma “Funkcionēšanas novērtēšanas sistēmas apraksta izstrāde” (8. ziņojums “FN sistēmas ieviešanai nepieciešamo FN instrumentu, ierīču saraksti, tai skaitā norādot to izmantošanas mērķi, specifiskās prasības, izmantošanas un uzturēšanas izmaksas, novērtēšanā iesaistītos speciālistus un to apmācības izmaksas”) [↑](#footnote-ref-4)
5. 9.1.4.2. pasākums “Funkcionēšanas novērtēšanas sistēmas izveide un ieviešana un asistīvo tehnoloģiju (tehnisko palīglīdzekļu) pieejamības un pielietojuma Latvijas izglītības iestādēs izpēte” (turpmāk – 9.1.4.2. pasākums) [↑](#footnote-ref-5)
6. Funkcionēšanas novērtēšanas instrumentu saraksts saskaņots uzraudzības padomes rakstiskā procedūrā 09.06.2020. pieņemtu lēmumu Nr.2 [↑](#footnote-ref-6)
7. Iepirkuma procedūras identifikācijas Nr. VSIA NRC „Vaivari” 2021/2/ERAF “Ekspertu pakalpojumi standartizētu funkcionēšanas novērtēšanas instrumentu iegādes nosacījumu izpētei” [↑](#footnote-ref-7)
8. Latvijas fizioterapeitu asociācijas iepirkuma Nr. VSIA NRC “VAIVARI” 2021/2/ERAF “Ekspertu pakalpojumi standartizētu funkcionēšanas novērtēšanas instrumentu iegādes nosacījumu izpētei” ietvaros sagatavotajā Nodevumā Nr. 2 sniegtā informācija. [↑](#footnote-ref-8)
9. ITC Guidelines for Translating and Adapting Tests (Second Edition), 2017. International Test Commission Guidelines for Translating and Adapting Tests. Oriģinālais teksts atrodams šeit: <https://www.tandfonline.com/doi/abs/10.1080/15305058.2017.1398166?journalCode=hijt20> [↑](#footnote-ref-9)
10. 9.1.4.2. pasākuma projekts Nr. 9.1.4.2/16/I/001 “VSIA NRC „Vaivari” Funkcionēšanas novērtēšanas sistēmas izveide un ieviešana un asistīvo tehnoloģiju (tehnisko palīglīdzekļu) pieejamības un pielietojuma Latvijas izglītības iestādēs izpēte” (turpmāk – 9.1.4.2. pasākuma projekts) [↑](#footnote-ref-10)
11. 9.3.1.2. pasākuma projekts Nr. 9.3.1.2/16/I/001 “VSIA NRC „Vaivari” infrastruktūras attīstība funkcionēšanas novērtēšanas sistēmas izveidei” [↑](#footnote-ref-11)